b'\n_START_ARTICLE_\nZaviralec ciklofilina\n_START_PARAGRAPH_\nZaviralci ciklofilina so potencialna nova skupina zdravil za zdravljenje kroni\xc4\x8dne oku\xc5\xbebe z virusom hepatitisa C in zavirajo ciklofiline. Ciklofilini so molekule, pomembne za zvijanje beljakovin ter celi\xc4\x8dni transport in sekrecijo ter pri imunskem odzivu. Virus hepatitisa C izrablja ciklofiline v procesu virusnega podvojevanja in zato zaviralci ciklofilina zavrejo podvojevanje virusa._NEWLINE_Primer zaviralca ciklofilina je u\xc4\x8dinovina alisporivir. Zavira ciklofilin D, vendar nima imunosupresivnega u\xc4\x8dinka. Njegovo potencialno uporabnost v zdravljenju kroni\xc4\x8dnega hepatitisa C \xc5\xa1e prou\xc4\x8dujejo. Potekajo tudi raziskave o njegovi u\xc4\x8dinkovitosti pri Duchennovi mi\xc5\xa1i\xc4\x8dni distrofiji.'